Document ID: 32005R0493

UREDBA SVETA (ES) št. 493/2005
z dne 16. marca 2005
o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V kombinirani nomenklaturi, določeni v Prilogi I k Uredbi Sveta (EGS) št. 2658/87 (1), so ustrezne oznake KN za monitorje 8471 in 8528.
(2)
Za uvrstitev monitorjev izven oznake KN 8528 morajo biti izpolnjeni določeni pogoji. Z zbliževanjem informacijske tehnologije, potrošniške elektronske industrije in novih tehnologij je prišlo do situacije, v kateri je pri uvrščanju monitorjev postalo nemogoče s sklicem na preprosto tehnično lastnost določiti glavni namen določenega monitorja. Iz sodne prakse Sodišča Evropskih skupnosti izhaja, da uvrščanje ne more temeljiti na dejanski uporabi. Pravilna uvrstitev posameznih izdelkov mora temeljiti na objektivnih in merljivih podatkih. Trenutno ni mogoče ustvariti nedvoumnih meril, ki bi ustrezali tem zahtevam.
(3)
Podatki o trgovini kažejo, da se trenutno monitorji, ki kot zaslonsko tehnologijo uporabljajo tekoče kristale, ki imajo diagonalno izmero zaslona 48,5 cm ali manj ter z razmerjem med širino in višino zaslona 4:3 ali 5:4, večinoma uporabljajo kot izhodne enote strojev za avtomatsko obdelavo podatkov. Vendar pa lahko pogosto taki monitorji reproducirajo video slike tudi iz vira, različnega od stroja za avtomatsko obdelavo podatkov, in zato ne izpolnjujejo pogojev za to, da bi bili izključno ali pretežno za uporabo s takimi stroji. Zato ti monitorji niso zajeti s Sporazumom o trgovini z izdelki informacijske tehnologije (2) ali s Sporočilom o izvajanju, ki sta bila s strani Skupnosti odobrena s Sklepom Sveta 97/359/ES z dne 24. marca 1997 o odpravi carin za izdelke informacijske tehnologije (3).
(4)
V interesu Skupnosti je, da se za omejeno obdobje v celoti opustijo avtonomne dajatve skupne carinske tarife za monitorje, ki kot zaslonsko tehnologijo uporabljajo tekoče kristale, ki imajo diagonalno izmero zaslona 48,5 cm ali manj ter razmerje med širino in višino zaslona 4:3 ali 5:4, in so uvrščene pod oznako KN 8528 21 90. Ta ukrep bi zato moral poteči 31. decembra 2006, razen če se Svet ne odloči za podaljšanje.
(5)
Uredbo (EGS) št. 2658/87 bi bilo zato treba ustrezno spremeniti.
(6)
Ker bi se morala sprememba, ki jo uvaja ta uredba, uporabljati od istega datuma kot kombinirana nomenklatura za 2005, določena v Uredbi Komisije (ES) št. 1810/2004 (4), bi morala ta uredba začeti veljati takoj in se uporabljati od 1. januarja 2005 -
SPREJEL NASLEDNJO UREDBO:
Člen 1
V poglavju 85, oddelek XVI dela dva, - seznam carin -, Priloge I k Uredbi (EGS) št. 2658/87 se besedilo v stolpcu 3 za oznako KN 8528 21 90, nadomesti z
„14 (5)“.
Člen 2
Ta uredba začne veljati na dan njene objave v Uradnem listu Evropske unije.
Uporablja se od 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. marca 2005

Labels: 12
3